Publication: Magyar Közlöny
Issue: MK-2004-133 (Year: 2004, Number: 133)
Era: 2004-2010
Section: 170/2002. (VIII. 7.) Korm. rendelet 2. §-ában kihirdetett SzMGSz módosításainak és
Paragraph Index: 238

„1. § Küldeménynek minősülnek az egy feladótól, egy fuvarlevéllel, egy feladási állomáson, egy átvevő részére, egy rendeltetési állomásra történő fuvarozás céljából felvett áruk. A küldemény lehet: kocsi-, kisáru-, konténer- és huckepack rakomány. Kocsirakománynak minősülnek azok az egy fuvarlevéllel feladott áruk, amelyek fuvarozásához terjedelmüknél vagy sajátosságaiknál fogva egy vasúti kocsi kizárólagos használata szükséges. Kisárunak minősül az egy fuvarlevéllel feladott olyan áru, amelynek összes tömege nem haladja meg az 5000 kg-ot, és amelynek fuvarozásához terjedelménél és sajátosságainál fogva kizárólagos használatú kocsi nem szükséges. A fuvarozásban részvevő vasutak egymás közötti megállapodása alapján az 5000 kg összes tömeget túllépő 2004/133. szám árunak kisáruként történő felvétele is megengedett, ha fuvarozásához terjedelménél fogva nem szükséges kizárólagos használatú vasúti kocsi. Konténer rakománynak minősül az egy fuvarlevéllel, univerzális közepes konténerben, univerzális vagy különleges építésű nagykonténerben feladott áru vagy üresen az univerzális közepes konténer, univerzális vagy különleges építésű nagykonténer. Huckepack rakománynak minősül az egy fuvarlevéllel feladott, rakott közúti járműszerelvény, közúti cserefelépítmény vagy félpótkocsi. A feladó köteles a fuvarlevélnek „A küldemény neme" rovatában megjelölni, hogy az árut kocsirakományként, kisáruként vagy konténer rakományként adja fel fuvarozásra. Huckepack rakomány feladása esetén a küldemény nemét a fuvarlevélen nem kell megjelölni. Ugyanabban a vasúti kocsiban nem megengedett a következő küldemények együttes feladása és felvétele: – több kocsirakomány együtt; – kocsirakomány más küldeményféleségekkel együtt; konténer rakomány más küldeményféleségekkel együtt; huckepack rakomány más küldeményféleségekkel együtt.” 5.

Source: https://magyarkozlony.hu/hivatalos-lapok/2f914edf5849f3c984469a1ac43700596bdffe3b/dokumentumok/f0c54d97242d25498cc71bba9d8cd96a4783e316/letoltes